5. LIIKENNEPOLITIIKKA

1. 31993 R 3118: Neuvoston asetus (ETY) N:o 3118/93, annettu 25 päivänä lokakuuta 1993, edellytyksistä, joilla muut kuin jäsenvaltiosta olevat liikenteenharjoittajat voivat harjoittaa kansallista maanteiden tavaraliikennettä jäsenvaltiossa (EYVL L 279, 12.11.1993, s. 1), sellaisena kuin se on viimeksi muutettuna seuraavalla:

- 32002 R 0484: Euroopan parlamentin ja neuvoston asetus (EY) N:o 484/2002, annettu 1.3.2002 (EYVL L 76, 19.3.2002, s. 1)

a) Poiketen siitä, mitä asetuksen (ETY) N:o 3118/93 1 artiklassa säädetään, ja liittymispäivää seuraavan kolmannen vuoden loppuun saakka Bulgariaan sijoittautuneet liikenteenharjoittajat eivät voi harjoittaa kansallista maanteiden tavaraliikennettä muissa jäsenvaltioissa ja muihin jäsenvaltioihin sijoittautuneet liikenteenharjoittajat eivät voi harjoittaa kansallista maanteiden tavaraliikennettä Bulgariassa.

b) Ennen liittymispäivää seuraavan kolmannen vuoden loppua jäsenvaltiot ilmoittavat komissiolle, pidentävätkö ne tätä ajanjaksoa enintään kahdella vuodella vai soveltavatko ne jatkossa täysimääräisesti asetuksen 1 artiklaa. Jos ilmoitusta ei tehdä, sovelletaan asetuksen 1 artiklaa. Ainoastaan niihin jäsenvaltioihin sijoittautuneet liikenteenharjoittajat, joissa asetuksen 1 artiklaa sovelletaan, voivat harjoittaa kansallista maanteiden tavaraliikennettä niissä muissa jäsenvaltioissa, joissa asetuksen 1 artiklaa myös sovelletaan.

c) Ne jäsenvaltiot, joissa asetuksen 1 artiklaa sovelletaan b kohdan mukaisesti, voivat noudattaa jäljempänä esitettyä menettelyä liittymispäivää seuraavan viidennen vuoden loppuun asti.

Jos edellisessä alakohdassa tarkoitetun jäsenvaltion kansallisilla markkinoilla tai osassa kyseisiä markkinoita on vakavia häiriöitä tai vaikeutunut tilanne kabotaasiliikenteen vuoksi, kuten merkittävää ylitarjontaa tai useiden maantieliikennettä harjoittavien yritysten taloudelliseen tasapainoon tai selviytymiseen kohdistuvaa uhkaa, kyseisen jäsenvaltion on ilmoitettava asiasta komissiolle ja muille jäsenvaltioille ja annettava niille kaikki tarvittavat tiedot. Kyseisten tietojen perusteella jäsenvaltio voi pyytää komissiota lykkäämään kokonaan tai osittain asetuksen 1 artiklan soveltamista tilanteen palauttamiseksi ennalleen.

Komissio tutkii tilannetta kyseisen jäsenvaltion toimittamien tietojen perusteella ja päättää kuukauden kuluessa pyynnön vastaanottamisesta, ovatko suojatoimenpiteet tarpeen. Sovelletaan asetuksen 7 artiklan 3 kohdan toisessa, kolmannessa ja neljännessä alakohdassa sekä 4, 5 ja 6 kohdassa säädettyä menettelyä.

Ensimmäisessä alakohdassa tarkoitettu jäsenvaltio voi kiireellisissä ja poikkeuksellisissa tapauksissa keskeyttää asetuksen 1 artiklan soveltamisen ja toimittaa asiasta jälkikäteen perustellun ilmoituksen komissiolle.

d) Niin kauan kuin a ja b kohdan nojalla asetuksen 1 artiklaa ei sovelleta, jäsenvaltiot voivat säännellä pääsyä kansalliseen maanteiden tavaraliikenteeseensä vaihtamalla asteittain keskenään kabotaasilupia kahdenvälisten sopimusten perusteella. Tähän voi sisältyä mahdollisuus täydelliseen vapauttamiseen.

e) Sen soveltaminen, mitä a—c kohdassa määrätään, ei saa johtaa kansallisen maanteiden tavaraliikenteen markkinoille pääsyn rajoittamiseen siitä, mikä se on liittymissopimuksen allekirjoittamispäivänä.

2. 31996 L 0026: Neuvoston direktiivi 96/26/EY, annettu 29 päivänä huhtikuuta 1996, maanteiden kansallisen ja kansainvälisen tavara- ja henkilöliikenteen harjoittajien ammattiin pääsystä sekä tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä näiden liikenteenharjoittajien sijoittautumisvapauden tehokkaan käyttämisen edistämiseksi (EYVL L 124, 23.5.1996, s. 1), sellaisena kuin se on viimeksi muutettuna seuraavalla:

- 32004 L 0066: neuvoston direktiivi 2004/66/EY, annettu 26.4.2004 (EYVL L 168, 1.5.2004, s. 35)

Direktiivin 96/26/EY 3 artiklan 3 kohdan c alakohtaa ei sovelleta ennen 31 päivää joulukuuta 2010 Bulgariassa kuljetusyrityksiin, jotka harjoittavat yksinomaan kotimaan maanteiden tavara- ja henkilöliikennettä.

Kyseisillä yrityksillä käytettävissään olevan pääoman tai vararahaston on asteittain saavutettava kyseisessä artiklassa säädetyt vähimmäismäärät seuraavan aikataulun mukaisesti:

- 1 päivään tammikuuta 2007 mennessä yrityksellä on oltava käytettävissään pääoma tai vararahasto, jonka määrä on vähintään 5850 euroa ensimmäistä ajoneuvoa kohti ja vähintään 3250 euroa kutakin lisäajoneuvoa kohti.

- 1 päivään tammikuuta 2008 mennessä yrityksellä on oltava käytettävissään pääoma tai vararahasto, jonka määrä on vähintään 6750 euroa ensimmäistä ajoneuvoa kohti ja vähintään 3750 euroa kutakin lisäajoneuvoa kohti.

- 1 päivään tammikuuta 2009 mennessä yrityksellä on oltava käytettävissään pääoma tai vararahasto, jonka määrä on vähintään 7650 euroa ensimmäistä ajoneuvoa kohti ja vähintään 4250 euroa kutakin lisäajoneuvoa kohti.

- 1 päivään tammikuuta 2010 mennessä yrityksellä on oltava käytettävissään pääoma tai vararahasto, jonka määrä on vähintään 8550 euroa ensimmäistä ajoneuvoa kohti ja vähintään 4750 euroa kutakin lisäajoneuvoa kohti.

3. 31996 L 0053: Neuvoston direktiivi 96/53/EY, annettu 25 päivänä heinäkuuta 1996, tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista (EYVL L 235, 17.9.1996, s. 59), sellaisena kuin se on viimeksi muutettuna seuraavalla:

- 32002 L 0007: Euroopan parlamentin ja neuvoston direktiivi 2002/7/EY, annettu 18.2.2002 (EYVL L 67, 9.3.2002, s. 47)

Poiketen siitä, mitä direktiivin 96/53/EY 3 artiklan 1 kohdassa säädetään, kyseisen direktiivin liitteessä I määriteltyjen luokkien 3.2.1, 3.4.1, 3.4.2 ja 3.5.1 raja-arvojen mukaiset ajoneuvot saavat käyttää 31 päivään joulukuuta 2013 saakka Bulgarian tieverkon parantamattomia osia vain, jos kyseiset ajoneuvot ovat Bulgarian akselikuormarajojen mukaisia.

Liittymispäivän jälkeen ei yhteisön suuntaviivoista Euroopan laajuisen tieverkon kehittämiseksi 23 päivänä heinäkuuta 1996 tehdyn Euroopan parlamentin ja neuvoston päätöksen N:o 1692/96/EY liitteessä I tarkoitettujen pääasiallisten kauttakulkuteiden käyttöä direktiivin 96/53/EY [7] vaatimusten mukaisilla ajoneuvoilla tapahtuvassa liikennöinnissä voida rajoittaa millään tavoin.

Bulgarian on noudatettava päätieverkostonsa parantamista koskevaa aikatauluaan sellaisena kuin se on esitetty jäljempänä olevissa taulukoissa. Kaikkien yhteisön talousarviosta rahoitettavien infrastruktuuri-investointien yhteydessä on varmistuttava siitä, että pääväylät rakennetaan tai parannetaan siten, että ne kykenevät kantamaan 11,5 tonnin kuorman akselia kohden.

Parannustöiden valmistuessa Bulgarian tieverkko on avattava asteittain direktiivin raja-arvojen mukaisille kansainvälisen liikenteen ajoneuvoille, mukaan lukien päätöksen N:o 1692/96/EY liitteessä I tarkoitettu verkko. Lastaamista ja purkamista varten sallitaan koko siirtymäkauden ajan toissijaisen tieverkon parantamattomien tieosuuksien käyttö silloin, kun se on teknisesti mahdollista.

Liittymispäivästä alkaen Bulgarian koko tieliikenneverkon osalta ei saada periä väliaikaisia lisämaksuja kansainvälisen liikenteen ilmajousituksella varustetuilta ajoneuvoilta, jotka ovat direktiivin 96/53/EY raja-arvojen mukaisia.

Väliaikaiset lisämaksut ilman ilmajousitusta olevilta ja direktiivin raja-arvot täyttäviltä kansainvälisen liikenteen ajoneuvoilta tieverkon parantamattomien osien käytöstä on perittävä syrjimättömällä tavalla. Maksujärjestelmän tulisi olla avoin ja maksujen maksamisen ei pitäisi aiheuttaa aiheetonta hallinnollista rasitetta tai viivettä maksajalle. Maksujen maksamisen ei myöskään pitäisi johtaa akselikuormarajojen järjestelmälliseen tarkastamiseen rajalla. Akselikuormarajojen noudattaminen on varmistettava koko Bulgarian alueella syrjimättömällä tavalla ja sitä olisi sovellettava myös Bulgariassa rekisteröityihin ajoneuvoihin.

Teidenparannusohjelma (km)

Taulukko 1

Nro | TIE | OSA | PITUUS/ KM | AVATAAN LIIKENTEELLE | TOIMENPIDE |

1 | 2 | 3 | 4 | 5 | 6 |

1 | I-5/E-85/ | GABROVO - ŠIPKA | 18 | 2014 | UUDEN TIEN RAKENTAMINEN |

2 | I-5/E-85/ | KARDŽALI - PODKOVA (MAKAZA) | 18 | 2008 | UUDEN TIEN RAKENTAMINEN |

| | YHTEENSÄ | 36 | | |

3 | I-6 | SOFIA - PIRDOP | 56 | 2009 | KUNNOSTAMINEN |

4 | I-7 | SILISTRA - ŠUMEN | 88 | 2011 | KUNNOSTAMINEN |

5 | I-7 | PRESLAV - E-773 | 48 | 2010 | UUSIMINEN |

| | YHTEENSÄ | 136 | | |

6 | I-9/E-87/ | ROMANIAN RAJA - BALTŠIK | 60 | 2009 | KUNNOSTAMINEN |

7 | II-12 | VIDIN - SERBIA JA MONTENEGRON RAJA | 26 | 2008 | UUSIMINEN |

8 | II-14 | VIDIN - KULA - SERBIA JA MONTENEGRON RAJA | 42 | 2009 | UUSIMINEN |

9 | II-18 | SOFIAN KEHÄTIE - KAAREVA POHJOISOSUUS | 24 | 2014 | UUDEN TIEN RAKENTAMINEN |

10 | II-19 | SIMITLI - GOTSE DELTŠEV - KREIKAN RAJA | 91 | 2008 | KUNNOSTAMINEN |

11 | II-29 | DOBRITŠ - VARNA | 21 | 2010 | KUNNOSTAMINEN |

12 | II-35 | LOVETŠ - KARNARE | 28 | 2011 | UUSIMINEN |

13 | II-53 | SLIVEN - JAMBOL | 25 | 2010 | KUNNOSTAMINEN |

14 | II-55 | GURKOVO - NOVA ZAGORA | 26 | 2010 | KUNNOSTAMINEN |

15 | II-55 | NOVA ZAGORA - SVILENGRAD | 81 | 2012 | KUNNOSTAMINEN |

| | YHTEENSÄ | 107 | | |

16 | II-57 | STARA ZAGORA - RADNEVO | 42 | 2010 | KUNNOSTAMINEN |

17 | II-62 | KJUSTENDIL - DUPNITSA | 26 | 2011 | UUSIMINEN |

18 | II-63 | PERNIK - SERBIA JA MONTENEGRON RAJA | 20 | 2010 | UUSIMINEN |

19 | II-73 | ŠUMEN - KARNOBAT | 44 | 2012 | UUSIMINEN |

20 | II-73 | ŠUMEN - KARNOBAT | 19 | 2011 | UUSIMINEN |

| | YHTEENSÄ | 63 | | |

21 | II-78 | RADNEVO - TOPOLOVGRAD | 40 | 2013 | KUNNOSTAMINEN |

22 | II-86 | ASENOVGRAD - SMOLJAN | 72 | 2014 | UUSIMINEN |

23 | II-98 | BURGAS - MALKO TARNOVO | 64 | 2014 | UUSIMINEN |

24 | III-197 | GOTSE DELTŠEV - SMOLJAN | 87 | 2013 | UUSIMINEN |

25 | III-198 | GOTSE DELTŠEV - ENTISEN JUGOSLAVIAN TASAVALLAN MAKEDONIAN RAJA | 95 | 2013 | UUSIMINEN |

26 | III-534 | ELENA - NOVA ZAGORA | 52 | 2012 | UUSIMINEN |

27 | III-534 | NOVA ZAGORA - SIMEONOVGRAD | 53 | 2014 | UUSIMINEN |

| | YHTEENSÄ | 105 | | |

28 | III-601 | KJUSTENDIL - ENTISEN JUGOSLAVIAN TASAVALLAN MAKEDONIAN RAJA | 27 | 2011 | UUDEN TIEN RAKENTAMINEN |

29 | III-622 | KJUSTENDIL - ENTISEN JUGOSLAVIAN TASAVALLAN MAKEDONIAN RAJA | 31 | 2013 | UUDEN TIEN RAKENTAMINEN |

30 | III-865 | SMOLJAN - MADAN | 15 | 2011 | UUSIMINEN |

31 | III-867 | SMOLJAN - KARDŽALI | 69 | 2014 | UUSIMINEN |

32 | III-868 | SMOLJANIN OHIKULKUTIE | 40 | 2012 | UUDEN TIEN RAKENTAMINEN |

33 | IV-410068 | SIMITLI - ENTISEN JUGOSLAVIAN TASAVALLAN MAKEDONIAN RAJA | 28 | 2009 | UUDEN TIEN RAKENTAMINEN |

34 | | PLOVDIVIN OHIKULKUTIE | 4 | 2014 | UUDEN TIEN RAKENTAMINEN |

| A1 | TRAAKIAN MOOTTORITIE - STARA ZAGORA - KARNOBAT | | | |

35 | | OSUUS 2 | 33 | 2010 | UUDEN TIEN RAKENTAMINEN |

36 | | OSUUS 3 | 37 | 2011 | UUDEN TIEN RAKENTAMINEN |

37 | | OSUUS 4 | 48 | 2014 | UUDEN TIEN RAKENTAMINEN |

| | YHTEENSÄ | 118 | | |

| | YHTEENSÄ | 1598 | | |

Taulukko 2

| 2008 | 2009 | 2010 | 2011 | 2012 | 2013 | 2014 | |

TOIMENPIDE | | | | | | | | |

KUNNOSTAMINEN | 91 | 116 | 114 | 88 | 81 | 40 | 0 | |

UUSIMINEN | 26 | 42 | 68 | 88 | 96 | 182 | 258 | |

UUDEN TIEN RAKENTAMINEN | 18 | 28 | 33 | 64 | 40 | 31 | 94 | |

| 135 | 186 | 215 | 240 | 217 | 253 | 352 | 1598 km |

[7] EYVL L 228, 9.9.1996, s. 1, päätös sellaisena kuin se on viimeksi muutettuna päätöksellä N:o 884/2004/EY (EUVL L 167, 30.4.2004, s. 1).

--------------------------------------------------